open-index/open-wikipedia-markdown huggingface dataset:
Kronprinsens gate (Oslo)

:::*Se [[Kronprinsens gate|pekerside]] for flere forekomster av Kronprinsens gate.*

**Kronprinsens gate** (1–17; ingen partallsadresser) ligger på Ruseløkka og er en liten gate som går mellom Henrik Ibsens gate (tidligere del av Drammensveien) og Arbins gate. Gaten ligger på skillet mellom bydelene Frogner og Sentrum, men alle adressene tilhører Sentrum.

Gaten fremstod opprinnelig som øverste del av det som nå er Ruseløkkveien. Den gikk i perioden 1864&ndash;1885 under kallenavnet Algier og var preget av slumbebyggelse. Det meste av dagens bebyggelse kom etter sanering og nybygg etter 1885. Gaten gikk tidligere ned til Ruseløkkveien langs det løpet gangveien ned til Løkkeveien følger nå. Siden er dette avstengt, men gaten har et løp ut i Arbins gate på nivå med skillet mellom Midtkvartalet og Sørkvartalet i Victoria terrasse. Gaten er av sikkerhetsgrunner sperret av for ordinær trafikk.

Oslo Sjømannsforening holder til i nr. 1, mens Ingeniørenes hus ligger i nr. 17. Sentrum politistasjon lå tidligere i Kronprinsens gate.

Tidligere hadde gaten partallsadresser: Kronprinsens gate 6b var adressen til det tyske sikkerhetspolitiet (*[[Sicherheitspolizei]]*, Sipo), som holdt til i Victoria terrasse under krigen. I nr 10 hadde statspolitiet sitt hovedkontor 1943–45, og fanger ble utsatt for tortur i kjelleren. En underavdeling av landbruksdepartementet, «sentralkontoret for skogbruk og virkeshusholdning», holdt til i nr 4, og dit sendte man i okkupasjonstiden søknader om kjøpekort på trelast.

## Referanser


## Litteratur
* 

## Eksterne lenker
*
Krigsskadetrygden for bygninger

**Krigsskadetrygden for bygninger** var en trygdeordning som skulle yte erstatning for krigsskade bygninger. Krigsskadetrygden for bygninger ble opprettet 14.mai 1940 av Administrasjonsrådet etter at Krigsskadekomiteen av 1939 la fram sin innstilling til lov om Norges Krigsskadetrygd 29. desember 1939. 

Krigsskadetrygden ytet erstatning for materielle ødeleggelser eller skade som var forårsaket av handlinger med krigsformål. I tillegg ble det ytet erstatning for skader som var forårsaket av brann, sprengning, nedstyrtning, beskyting og oversvømmelse. Bruer, kaier, bolverk, dambygninger, utvendige rør- og kraftledninger, kraner og lignende ble også regnet som bygninger.

For å ha rett til krigsskadetrygd måtte man ha betalt inn tilleggspremie på brannforsikringen.

Krigsskadetrygden for bygninger ble i 1947 slått sammen med Krigsskadetrygden for løsøre og ble til Krigsskadetrygdene for bygninger og løsøre.
Magnus Andersen (fotballspiller)

**Magnus Andersen** (født 1986) er en norsk fotballspiller som spiller for .

## Karriere
Han signerte for Tromsø i november 2010 og gikk da fra Alta.

### Tippeligasesongen 2011
Han slo lagkamerat Remi Johansen i kampen om høyrekantposisjonen. Han fikk sin første seriekamp mot FK Haugesund den 20. mars 2011 og ble byttet ut etter 55 minuter da han ble erstatet av Steffen Nystrøm. I 2011 fikk han 26 kamper, 5 mål og 1 gult kort for Tromsø IL.

### Tippeligasesongen 2012
Han scoret sitt første mål for Tromsø IL mot Stabæk den 9. april 2012.

## Referanser


## Eksterne lenker
*
Krigsskadetrygden

**Krigsskadetrygden** kan vise til: 

* Krigsskadetrygden for bygninger
* Krigsskadetrygden for løsøre
* Krigsskadetrygden for varelagre
* Krigsskadetrygdene for bygninger og løsøre
Krigsskadetrygden for løsøre

**Krigsskadetrygden for løsøre** var en trygdeordning som skulle yte erstatning for krigsskade på løsøre. Krigsskadetrygden for løsøre ble opprettet 24. mai 1940 av Administrasjonsrådet.

Krigsskadetrygden ytet erstatning for krigsskade på personlig løsøre og yrkesløsøre. Beslaglagte våpen og radioapparater ble imidlertid ikke erstattet av Krigsskadetrygden. Løsøre som ikke ble dekket av Krigsskadetrygden var varelagre, kontanter, verdipapirer og andre dokumenter, samt båter, biler og motorsykler.

For å ha rett til krigsskadetrygd måtte man ha betalt inn tilleggspremie på brannforsikringen.

Krigsskadetrygden for løsøre ble i 1947 slått sammen med Krigsskadetrygden for bygninger og ble til Krigsskadetrygdene for bygninger og løsøre.

Kontoret hadde adresse Klingenberggaten 7. Da jødiske Sara Caplan som overlevde krigen, søkte om erstatning for beslagleggelsen av familiens forretning i Narvik, ble hun forelagt et skjema der hun måtte svare på om hun hadde vært medlem av Nasjonal Samling. 26.november 1946, på dagen fire år etter at hun var blitt arrestert fordi hun var jødinne, ble Sara Caplan konfrontert med følgende tekst: «*Jeg/vi erklærer herved at jeg/vi ikke har søkt medlemskap i eller vært medlem av Nasjonal Samling siden 9.april 1940, og at det ikke har vært reist sak mot meg/oss for mitt/vårt forhold under krigen.*» Direktør Alf Rødskog og kontorets andre ansatte kjente godt til hennes historie, for skjemaene hun hadde fylt ut, var påtegnet «jødeskade» med blyant – men alle norske jøder som overlevde krigen, og søkte erstatning fra Krigsskadetrygden, måtte skrive under på dette skjemaet, som om det på noe tidspunkt hadde vært aktuelt for jøder å søke medlemskap i NS. Sara Caplan skrev under og mottok et forskudd på 3.500 kroner, som ikke var nok til å redde forretningen i Narvik.

Regelverket som ble fulgt for å tilbakeføre verdier, tok ikke hensyn til at jødene hadde vært i en spesiell situasjon med et særegent dødsfallsmønster, som gjorde at dødsbo kunne arve andre dødsbo, slik at dødsboet inngikk i en ny bobehandling. I hvilken rekkefølge bo skal arves, avhenger av når de forskjellige avgår ved døden. Men når medlemmene i en jødisk familie ble utryddet i en tysk leir, måtte arverekkefølgen ofte fastslås ved rent skjønn. Byråkratiet forholdt seg ikke til dette, enda urimeligheten kunne dokumenteres. Således mottok byfogden i Haugesund i august 1945 et brev fra en person som har mistet sine nærmeste i Auschwitz: «Jeg har tenkt over problemet dobbeltbo og dobbeltavgifter, og ber Dem vennligst, herr byfogd, å prøve å spare NN for avgifter, da hun på grunn av sin bortgang ikke hadde noen som helst nytte av boet, men døde før det kom til en løsning.» Men heller enn å fravike et urimelig regelverk, ble avgiftene innkrevd.

## Referanser
Krigsskadetrygdene for bygninger og løsøre

**Krigsskadetrygden for bygninger og løsøre** ble opprettet i 1947 etter en sammenslåing av Krigsskadetrygden for bygninger og Krigsskadetrygden for løsøre.

Krigsskadetrygden for bygninger og løsøre ble avviklet i 30. juni 1959 og gjenstående arbeidsoppgaver ble overført til Kommunaldepartementets nyopprettede avdeling Krigsskadetrygdkontoret i Arbeidsavdelingen.

Erstatningsoppgjøret for løsøre etter andre verdenskrig omfattet i alt ca. 105&nbsp;000 skadesaker, hvorav 22&nbsp;000 gjaldt Finnmark og Nord-Troms. Løsøreoppgjøret ble avsluttet i januar 1966. Erstatningsoppgjøret for bygninger ble avsluttet et par år senere og omfattet nesten 50&nbsp;000 saker, hvorav ca. 15&nbsp;000 gjaldt eiendommer i Finnmark og Nord-Troms.
Ice Rink Pinè

**Ice Rink Pinè** eller **Circolo Pattinatori Pinè** er en skøytebane i det italienske vintersportsstedet Baselga di Pinè i de italienske alpene.

Banen har kunstis, ligger på 1000 meters høyde, og er en av de raskere utendørsbanene i Europa. Siden banen ble åpna i 1985 har det jevnlig vært arrangert verdenscupstevner på her. I 1995 ble VM for herrer arrangert i Baselga di Pinè, og i 2001 EM.

## Se også
* Liste over verdens raskeste skøytebaner

## Eksterne lenker
* Hjemmeside
* SkateResults.com - bilde og stevneresultater
Margaret Truman Daniel

**Mary Margaret Truman Daniel** (født 17. februar 1924, død 29. januar 2008), også kjent som **Margaret Truman** eller **Margaret Daniel** var en amerikansk sanger som senere ble en vellykket forfatter av en rekke kriminalromaner og et antall historiske biografier av amerikanske presidentfruer og presidentfamiliene, inkludert en biografi over hennes far, president Harry S. Truman. Hun var det eneste barnet til Harry Truman og hans hustru Bess Truman. Hun ble karakterisert som ei «vittig, åndrik, hardtarbeidende jente fra Midtvesten med et sangtalent...»

## Liv og virke
### Bakgrunn
Hun ble født i Independence i Missouri og døpt Mary Margaret Truman. Hun er oppkalt etter sin tante Mary Jane Truman og hennes mormor Margaret Gates Wallace), men  ble kalt Margaret fra tidlig barnsben av. 

Hun gikk på skole Independence fram til hennes far ble valgt inn i USAs senat i 1934. Deretter ble hennes skolegang delt mellom skoler i Washington, D.C. og Independence. I 1942 ble hun immatrikulert ved George Washington University og tok en BA-grad i historie i 1946. I juni 1944 døpte hun krigsskipet USS «Missouri» ved Brooklyn Navy Yard (og holdt en ny tale i 1986 ved skipets rekommisjonering).

### Senere liv
Den 21. april 1956 giftet Truman seg med Clifton Daniel, journalist og senere redaktør ved avisen *[[The New York Times]]*, i Independence. Han døde i 2000. De fikk fire sønner:
* Clifton Truman Daniel (født 1957), direktør for PR ved Harry S Truman College.
* William Wallace Daniel (19. mai 1959 – 4. september 2000), psykiatrisk sosialarbeider og forsker ved Columbia University. Døde i trafikkulykke.
* Harrison Gates Daniel (født 1963)
* Thomas Washington Daniel (født 1966)

## Referanser


## Eksterne lenker
* 
* 
* 
*  Trumanlibrary.org 
* 
*
VM i bandy 1999

**Bandy-VM 1999** ble arrangert i Russland mellom 30. januar og 7. februar. Det var det 21. verdensmesterskapet i bandy. Seks lag deltok og først ble det spilt en enkeltserie der alle lagene møttes en gang. De fire første lagene gikk til semifinale og nummer fem og seks til spill om femteplassen. Kampene ble spilt i Arkhangelsk og kampen mellom Sverige og Russland i grunnserien ble spilt i 4x15 minutter på grunn av sterk kulde. Russland ble verdensmester ved å beseire Finland med 5-0 i finalen.

## Innledende runde

------

-------

------

-------

## Sluttspill
### Semifinaler

### Kamp om 5.-plass

### Bronsefinale

### Finale

## Medaljer

## Kilder
* World Championships 1998/99 bandysidan.nu, besøkt 7. august 2018
Christian Brando

**Christian Brando** (født 11. mai 1958, død 26. januar 2008) var det eldste barnet til Marlon Brando. Han fikk mye medieomtale i 1990 etter at han skjøt og drepte kjæresten til sin halvsøster Cheyenne. Drapet skjedde den 16. mai 1990 i Marlon Brandos bolig på Mulholland Drive i Los Angeles. Han ble løslatt i 1996. 

Brando døde av lungebetennelse i 2008, 49 år gammel. 

## Referanser


## Eksterne lenker
*
Stanmore undergrunnsstasjon

**Stanmore undergrunnsstasjon** er en stasjon i Londons undergrunnsbane. Den er vestlig endestasjon for Jubilee-linjen.

|}
## Eksterne lenker
* Stanmore Underground Station Transport for London (Engelsk)
Ljosland

**Ljosland** er en bygd med rundt 22 innbyggere i Åseral kommune i Agder. Den er kjent for Ljosland skisenter og Ljosland fjellstove. Bygda har også eget kapell oppført i 1959, og kirkegård oppført i 1892. Den hadde egen skole, men denne er idag nedlagt.

Bygda ligger innerst i Ljoslandsvatnet, mellom utløpet av elvene Monnsåna og Ljosåna, som fortsetter nedover ca. 10 mil til og renner ut i Mandal i Lindesnes kommune. Begge elvene er i dag sterkt redusert på grunn av oppdemming av overliggende vann, og er nå et av Å Energi sine største strømproduksjonsanlegg.

Høyfjellsdestinasjonen Ljosland har rundt 650 fritidsboliger, hovedsakelig eid av folk fra kysten mellom Arendal og Stavanger. «Hyttebeltet» på Ljosland favner 300 høydemeter, og turterrenget ligger i høyder rundt 700 til 1050 moh. 

## Historie
Ljosland ble trolig bosatt i jernalderen. I tiden etter Svartedauen var det lenge bare et bruk, men omkring 1625 fantes fire: Tjarands bruk, Olavs bruk, Eiriks bruk og Jons bruk. I 1801 var folketallet 73, i 1865 hadde det økt til 89 og i 1900 var det redusert til 75.

Historisk har transport til omverdenen foregått over Ljoslandsvannet og deretter Brelandsvannet, med robåt i sommerhalvåret og med kjelke over isen i vinterhalvåret. Bygda fikk veiforbindelse i 1936, da Ljoslandsvegen sto ferdig. Veiforbindelsen gjennomgikk en opprustning som var ferdig i 2001.

I 1948 ble bygda knyttet til elektrisitetsnettet, til tross for at det nærliggende vannkraftverket Skjerka kraftverk åpnet i 1932.
Fredrik Ludvig Konow

**Fredrik Ludvig Konow** (født 23. juni 1864 i Bergen, død 14. august 1953) var en norsk kjøpmann, skipsreder og politiker (FV).

Konow satt først i Bergen bystyre i årene 1898–1901 og på Stortinget i periodene 1910–1912 og 1919–1921, innvalgt fra Nordnes krets i Bergen og representerte Frisinnede Venstre.

Konow var finansminister i årene 1912–1913 i Jens Bratlies regjering, samt i årene 1926–1928 i Ivar Lykkes regjering. Som finansminister i Lykkes regjering arbeidet med å forhindre at den norske kronen steg for raskt, dog uten at dette arbeidet ble noen suksess.

Han var en sentral aktør i Bergens nærings- og organisasjonsliv. Konow var blant annet belgisk konsul 1886–1912, direktør i Bergens mekaniske verksteder (1898–1910), satt i styret for United Sardines Factories fra starten rundt 1910 til 1935 og startet Bergens Kringkastingselskab i 1925.

Konow ble tildelt den belgiske Leopoldsordenen og Borgerdådsmedaljen, kommandørkorset av St. Olavs Orden, storkors av den portugisiske Kristusordenen med flere.

Han var sønn av konsul Wollert Konow (1829–1885) og Wilhelmine Marie Bredal (1828–1908). Han var gift to ganger: første gang med Birgit Helene Schjøtt (1877–1901), andre gang med Karen Doris Elisabeth Rieck (1878–?). Han fikk fire barn i første ekteskap og ett i det andre.

## Referanser


## Eksterne lenker
*
Storm (band)

**Storm** var et norsk folk black metal-band dannet i 1993 i Oslo av Fenriz fra Darkthrone og Satyr fra Satyricon. Senere fikk de med sangerinnen Kari Rueslåtten. Mens gruppen eksisterte laget de ett studioalbum kalt *[[Nordavind (album)|Nordavind]]*.

## Medlemmer
* Gylve «Fenriz» Nagell &ndash; trommer, vokal
* Kari Rueslåtten &ndash; vokal
* Sigurd «Satyr» Wongraven &ndash; gitar, bass, synthesizer, vokal

## Diskografi
* *[[Nordavind (album)|Nordavind]]* (Studioalbum, 1995)

## Eksterne lenker
*
Bufoniceps laungwalaensis

***Bufoniceps laungwalaensis*** er en agam som lever i Tharørkenen i den indiske delstaten Rajasthan. Den minner om paddehodeagamene (*Phrynocephalus*), men skiller seg ut ved å ha synlig ytre øreåpning, og en kort hale, som aldri blir hevet, eller krøllet sammen.

## Eksterne lenker
* 
* ''Bufoniceps laungwalaensis''
* E.N. Arnold (1992) [ The Rajasthan Toad-Headed Lizard, ''Phrynocephalus laungwalaensis'' (Reptilia: Agamidae), Represents a New Genus](http://links.jstor.org/sici?sici=0022-1511(199212)26:4%3C467:TRTLPL%3E2.0.CO;2-V) *Journal of Herpetology*, Vol. 26, No. 4, pp.&nbsp;467&ndash;472
Per Fly

**Per Fly Plejdrup** (født 1960) er en dansk filmregissør.

Han er utdannet fra Den Danske Filmskole i 1993, sammen med bl.a. Thomas Vinterberg og Ole Christian Madsen. Hans debutfilm, *[[Benken (film)|Benken]]*, er første del i hans Danmark-trilogi, som beskriver de forskjellige samfunnslag i Danmark. Den ble rost både av anmelderne og mottatt positivt av tilskuerne. Den mottok en rekke priser. Andre del, *[[Arven (film fra 2003)|Arven]]*, om overklassen var enda en suksess. Filmen fikk seks Robertstatuetter blant annet for beste film og beste regissør. Tredje del, *[[Drapet (film)|Drapet]]*, om middelklassen avslutter hans trilogi. I både *Benken* og *Drapet* spiller Jesper Christensen hovedrollen, og han har en birolle i *Arven*.

Per Fly har med sine filmer gjenopplivet sosialrealismen i dansk film, som hadde sin storhetstid i 1970-årene.  Privat er han gift med skuespilleren Charlotte Fich.

## Filmografi (utvalg)
### Filmer
* 2023: *[[Hammarskjöld (film)|Hammarskjöld]]*
* 2018: *Dobbeltspil
* [[Filmåret 2013|2013]]: *Monica Z*
* [[Filmåret 2010|2010]]: *Kvinnen som drømte om en mann* 
* [[Filmåret 2005|2005]]: *Drapet* 
* [[Filmåret 2003|2003]]: *Arven*
* [[Filmåret 2001|2001]]: *Prop og Berta*
* [[Filmåret 2000|2000]]: *Benken* 
* [[Filmåret 1994|1994]]: *Kalder Kathrine!* – kortfilm

=== TV-serier === 
* 2025: *Reservatet* 
* 2007: *Forestillinger* 
* 1998: *Taxa* 

== Priser (utvalg) ==
* [[Filmåret 2006|2006]] – [[Robertprisen for årets regissør]] for spillefilmen *Drapet*
* [[Filmåret 2006|2006]] – [[Bodilprisen for beste danske film]] for *Drapet*
* [[Filmåret 2005|2005]] – [[Nordisk råds filmpris]] for *Drapet*
* [[Filmåret 2004|2004]] – [[Robertprisen for årets regissør]] for spillefilmen *Arven*
* [[Filmåret 2004|2004]] – [[Robertprisen for årets danske spillefilm]] for *Arven*
* [[Filmåret 2001|2001]] – [[Robertprisen for årets regissør]] for spillefilmen * Benken*
* [[Filmåret 2001|2001]] – [[Robertprisen for årets danske spillefilm]] for *Benken*
* [[Filmåret 2001|2001]] – [[Bodilprisen for beste danske film]] for *Benken*

== Nominasjoner (utvalg) ==
* [[Filmåret 2004|2004]] – Bodilprisen for beste danske film for *Arven''

## Referanser


## Eksterne lenker
*
Nordavind (album)

***Nordavind*** er et studioalbum av det norske folk metal-bandet Storm fra 1995.

Albumet inneholdt metal-versjoner av kjente norske folkemusikksanger, også med egne tekster. Etter albumets utgivelse sa Kari Rueslåtten til det norske musikkmagasinet *[[Puls (avis)|Puls]]*, at hun på forhånd hadde spurt om det var noen ekstreme tekster til sangene, og at hun følte seg forrådt av gruppens øvrige medlemmer, da sangen «Oppi fjellet» inneholdt nettopp det.

## Sporliste
# «Innferd» (1:35)
# «Mellom bakkar og berg» (2:43)
# «Haavard Hedde» (3:19)
# «Villemann» (2:14)
# «Nagellstev» (1:03)
# «Oppi fjellet» (4:02)
# «Langt borti lia» (7:15)	
# «Lokk» (0:53)
# «Noregsgard» (8:13)
# «Utferd» (1:58)

## Artister
* Fenriz (Gylve Nagell) &ndash; trommer, vokal
* Kari Rueslåtten &ndash; vokal
* Satyr (Sigurd Wongraven)&ndash; gitar, bass, synthesizer, vokal

## Referanser


## Kilder
*Nordavind hos Encyclopaedia Metallum
Istorsk

**Istorsk** (*Arctogadus glacialis*) er en fiskeart i gruppen torskefamilien. Den er en viktig del av næringskjeden i de arktiske havområdene som føde for sel, narhval og andre fiskearter. I fiskerisammenheng har arten liten betydning.

## Beskrivelse

Istorsken kan bli inntil 41&nbsp;cm lang, men blir normalt ikke lenger enn 30&nbsp;cm. Den ligner på polartorsk, men mangler skjeggtråd og har en rett sidelinje.
Istorsken har tre ryggfinner. Den første har 10-13 bløtstråler, den andre 16-21 bløtstråler og den tredje har 20-25 bløtstråler. Første gattfinne har 19-24 bløtstråler og andre gattfinne har 19-26 bløtstråler.

## Adferd

Istorsken lever stort sett i stimer. Den er stertk knyttet til isen i arktiske områder. Finnes ned til 1000 meters dyp. Føden består hovedsakelig av pelagiske krepsdyr og småfisk.

## Litteratur
* 

## Eksterne lenker
* 
*
Banská Bystrica

**Banská Bystrica** (tysk *Neusohl*, ungarsk *Besztercebánya*) er en by 210 kilometer fra Bratislava i Slovakia ved elva Hron. Byen ligger helt sentral i landet, og er den sjette største byen i Slovakia med rundt 80&nbsp;000 innbyggere.

## Demografi

## Referanser


## Eksterne lenker
*
Nisje (økologisk)

**Nisje** innen økologi er et uttrykk for hvilken rolle en art spiller i et økosystem, det vil si hvordan den lever, hvilke krav den stiller til forholdene på levestedet, og hvilke ressurser den bruker. For eksempel vil det at rødreven lever av hare og smågnagere, men selv blir mat for gaupe og kongeørn, fortelle at reven er en andreforbruker og at den ikke står øverst på næringskjeden i et økosystem.

Hvis to arter har samme nisje i et økosystem, vil det oppstå sterk konkurranse mellom dem. Konkurransen krever mye energi, og kan få ett av to utfall:

* En av artene vil konkurrere ut den andre
* Nisjene kan skille seg fra hverandre

Hvis en art mister sin nisje og ikke greier å tilpasse seg en ny, vil arten dø ut.

Konkurranse kan føre til at artene bare kan utnytte en del av de tilgjengelige ressursene. Det skilles derfor mellom *fundamental-* og *realisert nisje*. Den fundamentale nisjen er levemåten en arten kan utnytte dersom den får være i fred og ikke må konkurrere med andre om næring, lys og andre nødvendige ressurser. Den realiserte nisjen er delen av den fundamentale nisjen som arten i praksis utnytter når den må konkurrere med andre arter om de samme ressursene. Den realiserte nisjen er dermed mindre enn den fundamentale nisjen.

## Referanser


## Litteratur
*
Žilina

**Žilina** (tysk *Sillein*, ungarsk *Zsolna*, polsk *Żylina*) er en by 200 kilometer fra Bratislava i Slovakia ved elva Váh. Byen ligger helt nordvest i landet og er den femte største byen i Slovakia med  innbyggere (2020).

## Demografi

## Referanser


## Eksterne lenker
*
Ring Idrettslag

**Ring Idrettslag** (stiftet i 1927) er et idrettslag fra Ring utenfor Moelv i Ringsaker kommune i Innlandet, som driver med fotball, håndball og skiidrett.

Fotballaget spiller sine hjemmekamper på Ring idrettsplass med gule og svarte drakter, mens håndballaget spiller sine hjemmekamper i Brøttumhallen i Brøttum. Klubben har også en lysløype på Ring og en fotballplass som heter Purksvea.

I 2004 ble klubben tildelt prisen «Klubb-NM» av langrennskomiteen i Norges Skiforbund, sammen med Burfjord Idrettslag og Molde og Omegn Idrettsforening, som bevis på at *«klubben driver seriøst og godt på mange plan»*.

## Kjente utøvere
* Simen Andreas Sveen, langrenn

## Referanser


## Eksterne lenker
* 
* 
*
Calypsobyen

**Calypsobyen** er en nedlagt gruveby på Calypsostranda, nordvest for Recherchefjorden i Bellsund på Svalbard. Calypsobyen ble bygd i perioden 1918-19 og var eid av Northern Exploration Company (NEC). Calypsobyen var selskapets hovedanlegg. I dag er stedet en del av Sør-Spitsbergen nasjonalpark og området er eid av den norske stat. Sysselmesteren på Svalbard fører utvidet oppsyn og vedlikehold av anlegget, som inngår i de 50 mest prioriterte kulturminnene på Svalbard.

Kullet kommer ut i dagen i strandkanten, men kullforekomstene var små og lagene var ikke mektige. Calypsobyen ligger dessuten meget værhardt til. Sjøen står ofte rett på den nordvendte rullesteinsstranda og det er lite eller ingenting som tar av for vind og sjø. Å komme i land er vanskelig og å få kullet transportert ut nesten umulig. Kulleventyret ble derfor kortvarig og driften ble nedlagt allerede i 1920. Selskapet fortsatte derimot jakten på asbest som fantes innerst i Recherchefjorden, ved Asbestodden.

Stranda og stedet har sitt navn etter det britiske marinefartøyet HMS «Calypso». Fartøyet tilhørte den britiske marinens Training Squadron som drev oppmåling i området i 1895. 

I dag er Calypsobyen et av de største historiske anleggene for kulldrift utenom dagens bosetninger. Anlegget bestod totalt av åtte bygninger med ulik alder og funksjon, hvorav seks er bevart. Inne i bygningene står fremdeles en del opprinnelige møbler. I tillegg er det blant annet rester av flere mindre båter, skinnegang, gruvevogn, en sammenrast gruvegang og radiomast. 

## Historie
Den eldste bygningen som ligger for seg selv i sørøst, kalt Camp Jacobsen, «Michelsenhuset» eller «Strandhuset», ble oppført for kullskjerping av fangstmann Stenehjem fra Vardø i 1901, for Christian Michelsens bergverksekspedisjon., og senere overtatt av utrederen Johan Hagerup fra Tromsø.  Alle de øvrige hus ble oppført av NEC. På terrassen over stranda ble det oppført blant annet en telegrafbygning fra 1919 som aldri kom i drift. Det ble også oppført et lagerbygg i 1920.

I 1932 overtok den norske stat hele anlegget, og det ble brukt som hovedfangststasjon i den norske pelsdyrfangstens Fangstfelt 4 (Calypsofeltet) i mellomkrigstiden. Det var også en ren fangsthytte her fra 1918 - Blomlis fangsthytte - oppført av fangstmannen B. Jacobsen.

Polske forskere fra Maria Curie-Skłodowska-universitetet i Lublin har disponert bygningene hver sommer siden 1986.

## Referanser


## Eksterne lenker
* Norsk Polarinstitutts side om Calypsobyen.
* Stedets oppslag i *Stedsnavn på Svalbard*, Norsk polarinstitutt.
* Stedets beskrivelse i Riksantikvarens kulturminnesøk.
* Sysselmannen på Svalbards kulturminnerapport om Calypsobyen
* Privat oversikt over vernede steder på Svalbard
Høyesteretts kjæremålsutvalg

**Høyesteretts kjæremålsutvalg** var en domstol som eksisterte frem til innføringen av tvisteloven 1. januar 2008. Selv om den var en egen domstol, utgjorde den ingen egen instans; *enten* ble en sak avgjort av Kjæremålsutvalget *eller* så ble den avgjort av Høyesterett (etter henvisning fra Kjæremålsutvalget). Kjæremålsutvalget var skiftevis besatt av tre høyesterettsdommere utnevnt av høyesterettsjustitiarius. Kjæremålsutvalgets viktigste avgjørelser ble publisert i Norsk Retstidende.

I straffesaker som var anket fra lagmannsretten og i sivilrettslige saker hvor anken gjaldt en formuesverdi under kr&nbsp;100&nbsp;000, krevdes Kjæremålsutvalgets samtykke for at saken kunne behandles i Høyesterett. Ellers hadde Kjæremålsutvalget adgang til å avvise anker blant annet dersom det fant det åpenbart at anken ikke ville føre frem.

Kjæremålsutvalget var også siste instans ved avgjørelsen av kjæremål.

Etter tvistelovens ikrafttredelse 1. januar 2008 endret Høyesteretts kjæremålsutvalg navn til Høyesteretts ankeutvalg, ettersom begrepet kjæremål ved den nye loven bortfalt til fordel for begrepet anke.

## Referanser



## Kilder
* Jon Gisle m.fl.: *Jusleksikon*, Kunnskapsforlaget, Oslo 2003, ISBN 82-573-1338-6
Xenagama

* *Xenagama batillifera*
* *Xenagama taylori* 

***Xenagama*** er en slekt av agamer som lever i fjellstrøk på Afrikas horn. De har en bred, kort hale som minner om en beverhale.

Den største arten, *X. batillifera*, lever i de etiopiske fjellene i en høyde fra 2000 til 3000 m over havet. En mindre art, *X. taylori*, finnes i lavere fjell i Etiopia og Somalia i en høyde fra 1500 til 2000 m over havet.

## Eksterne lenker
* 
* netportal.de - ''Xenagama'' - Biberschwanzagamen
* www.zoo1.de ''Xenagama batillifera''
* www.zoo1.de ''Xenagama taylori''
Lisa Werlinder

**Lisa Helena Werlinder** (født 12. mars 1972 i Vaksala i Uppsala) er en svensk skuespiller, jazzsanger og musiker (saksofonist).

Werlinder er utdannet ved Teaterhögskolan i Luleå 1996-2000 og ved Kungliga Musikhögskolan i Stockholm. Hun synger jazz og spiller altsaksofon. I 2003 åpnet hun Stockholm Jazz Festival. I tillegg til arbeidet med film og TV har hun vært engasjert ved Dramaten, der hun blant annet spilt *Cordelia* i Shakespeares *[[Kung Lear]]* og Eleonora i Påske av August Strindberg. Etter teaterskolen fikk hun jobbe med Ingmar Bergman, Bille August og Colin Nutley. Internasjonalt har hun spilt den kvinnelige hovedrollen i danske Per Flys *[[Arven (film fra 2003)|Arven]]* og en mindre rolle i filmen *[[München (film)|München]]* av Steven Spielberg. 

## Filmografi
* 2000 – *[[Hassel - Förgörarna]]*
* 2000 – *[[Gossip]]*
* 2001 – *[[Olivia Twist]]* (TV-serie)
* 2001 – *[[En sang for Martin]]*
* 2002 – *[[Arven (film fra 2003)|Arven]]*
* 2002 – *[[Skeppsholmen (TV-serie)|Skeppsholmen]]* (TV-serie)
* 2005 – *[[Som man bäddar]]*
* 2005 – *[[Saltön]]* (TV-serie)
* 2005 – *[[Hon och Hannes]]* (TV-serie)
* 2005 – *[[München (film)|Münich]]*
* 2006 – *[[Kärringen därnere]]*
* 2007 – *[[Torpedo (TV-serie)|Torpedo]]* (TV-serie)
* 2007 – *[[Svarta Nejlikan]]*
* 2008 - *[[Wallander – Vittnet]]*
* 2010 - *[[Äntligen midsommar!]]*
* 2011 - *[[Freilaufende Männer]]* (Tyskland)
* 2011 - *[[Alle for én]]* (Danmark)
* 2012 - *[[Shoo bre]]*
* 2013 - **' (TV-serie ''[[Tatort]]'', Tyskland)
* [[2018]]–[[2022]] – ''[[Badehotellet|Badhotellet]]'' (TV-serie)

== Diskografi ==
**Album**
* [[2011]] – ''Ett minne blått''

**Singler'''
* 2011 – «Gunga»
* 2011 – «Min vardagsprins»
* 2011 – «Barfota längs Norr Mälarstrand»

## Referanser


## Eksterne lenker
* 
* 
*
Maysan

**Maysan** (arabisk: ميسان) er en irakisk provins som ligger i det sørøstlige Irak. Provinsen har et areal på &nbsp;km² med en befolkning på  innbyggere.

Hovedbyen er Amarah som ligger nær Tigris. Før 1976 var guvernementet kjent som *Amara*.

## Distrikter
*Al-Amarah
*Al-Kahla
*Al-Maimouna
*Al-Mejar
*Al-Kabi
*Ali Al-Gharbi
*Qal'at Saleh

## Referanser


## Eksterne lenker
*
Adam Müller

**Adam August Müller** (født 16. august 1811 i København, død 15. mars 1844 samme sted) var en dansk historiemaler, sønn av biskop Peter Erasmus Müller.

Han begynte å studere ved Det Kongelige Danske Kunstakademi i København i 1821 og var i tillegg privatelev hos  C.W. Eckersberg samt fulgte J.L. Lunds undervisning. I 1837 vant han den store gullmedaljen på Kunstakademiet.

Müller var på utenlandsreise til Italia via München hvor han ble påvirket av de tyske nasarenene og tilbake i Danmark malte han flere altertavler. 
Da Kunstforeningen utlyste en konkurranse i forbindelse med 300-årsjubileet for innføringen av reformasjonen i Danmark, sendte han inn to skisser. Det ene ble antatt og bestilt.  «Luther paa Rigsdagen i Worms» ble ferdig i 1839 og kan sees i Helligåndskirken i København.

Müller rakk aldri å fullføre medlemsstykket til Akademiet, «Synderinden for Jesu fødder». Han døde av tuberkulose 32 år gammel.

## Utmerkelser
Müller ble tildelt Thorvaldsenmedaljen i 1843 for «Kristus velsigner de 4 evangelister».

## Referanser


## Eksterne lenker
* 
*
Salah ad Din

**Salah ad Din** (arabisk: صلاح الدين) er en irakisk provins som ligger like nord for Bagdad. Provinsen har et samlet areal på &nbsp;km² med et innbyggertall på  i 2003. Provinshovedstaden er Tikrit som også er den største byen i provinsen. I tillegg ligger en annen betydningsfull by, Samarra i provinsen. Før 1976 var provinsen en del av Bagdad. Den er oppkalt etter den muslimske helten Saladin, skrevet på den moderne arabiske formen *Salah ad Din*.

## Distrikter
Provinsen Ṣalāḥ ad-Dīn består av sju distrikter:

## Referanser


## Eksterne lenker
*
Springbukk

**Springbukk** (*Antidorcas marsupialis*) er eneste art i slekten ***Antidorcas*** og sorteres sammen med andre gasellearter i understammen Antilopina. Antilopina, som er én av fire undergrupper i stammen Antilopini og videre inngår i underfamilien Antilopinae i kvegfamilien (Bovidae). Springbukk består som tre underarter.

Verdens naturvernunion anser arten som livskraftig og estimerte i 2016 at totalpopulasjon besto av omkring  voksne individer.

## Biologi

Springbukk er en mellomstor gaselle med kjønnspreg, i det bukkene veier mer og får betydelig større horn enn geitene. Det er dessuten litt variasjon i de fysiske målene mellom underartene, i det  blir noe større enn de to andre. Minst blir nominatformen, men kun marginalt mindre i forhold til .

Kroppslengden er cirka 112–140&nbsp;cm og skulderhøyden cirka 68–89&nbsp;cm. Halen måler cirka 20–30&nbsp;cm. Hannene veier 20–38&nbsp;kg (nominatformen); 25–45&nbsp;kg (*hofmeyri*); eller 26–41&nbsp;kg (*angolensis*). Hunnene veier 20–28&nbsp;kg (nominatformen); 20–30&nbsp;kg (*hofmeyri*); 20–30&nbsp;kg (*angolensis*). Bukkenes horn er lyreformede og måler cirka 28–44&nbsp;cm hos nominatformen og cirka 28–48&nbsp;cm hos de to andre underartene. Hunnenes horn måler normalt 16–28&nbsp;cm, men blir oftere kun cirka 16&nbsp;cm lange hos nominatformen.

Arten har lys nøttebrun pels med ei bred mørkebrun langsgående stripe på flankene, mens nedre del av flankene og undersiden er hvit. Utfargingen varierer noe mellom underartene og kjønnene, og det er kjent at nominatformen også finnes i svært mørk, nærmest sort, og en hvit pelsvariant. Ansiktet og kinnene er hvitt med mørke markeringsstriper fra øynene og framover mot munnvikene. Arten har preorbitale duftkjertler som dekkes av markeringsstripene.

Springbukk opptrer gjerne i grupper på 5–100 dyr i tørketiden, men gruppene kan samle seg i enorme midlertidige flokker sommerstid. Habitatet består gjerne av åpen tørr gresskledd savanne, tørt krattland og buskland, opp til cirka . Den eter gjerne kort søtgras (*Glyceria*), urter, sukkulenter og friskt lauv. Dyra parer seg i tørketiden, som regel tidlig. Hunnen går drektig i rundt 165–180 dager, hvoretter hun føder én unge, som regel tidlig i regntiden. Ungen avvennes etter cirka tre måneder og når kjønnsmoden alder omkring 11–12 måneder gammel, hunner noe før. Forventet levetid er cirka 7–10&nbsp;år.

## Inndeling
Inndelingen følger i hovedsak Bovids of the World,med noen nyere justeringer. Beskrivelser i parentes er uavklarte norske benevnelser.

* Bovidae, kvegfamilien
** Bovinae, oksedyr
** Antilopinae, antiloper, sauer og geiter
*** Antilopini, sanne antiloper
**** Antilopina
***** *[[springbukk|Antidorcas]]*, springbukker
****** *[[springbukk|A. marsupialis]]*, springbukk
******* *A. m. marsupialis* (nominatformen), kappspringbukk (Sør-Afrika)
******* *A. m. hofmeyri*, kalaharispringbukk (Botswana, Namibia, Sør-Afrika)
******* *A. m. angolensis*, angolapringbukk (Angola, Namibia)

## Referanser




## Eksterne lenker
*
1 eurocent

**1¢** eller **1 eurocent** er den minste euromynt i omløp og tilsvarer 0,01&nbsp;€ (euro). Som alle andre euromynter har den et nasjonalt motiv på den ene siden og et felles motiv på den andre. 

Mynten har en diameter på 16,25&nbsp;mm, er 1,67&nbsp;mm tykk og veier 2,30&nbsp;gram. Myntens kant er glatt. Den består av kobberbelagt stål.

## Nåværende nasjonale sider
Landene som deltar i eurosamarbeidet har sitt eget nasjonale preg på baksiden av alle euromynter.

## Referanser
Rusmin Dedič

**Rusmin Dedič** (født 11. september 1982) er en fotballspiller fra Slovenia som til daglig spiller for Gorica. I 2003 ble han utestengt i 6 måneder etter å ha blitt tatt med for høye testosteronverdier. Som et resultat av dette, ble klubben hans FC Vorskla Poltava fratatt 3 poeng.

## Referanser


## Kilder
* Rusmin Dedič utestengt resten av sesongen etter positiv dopingtest: uefa.com, 2003
## Eksterne lenker
*
Fylkesvei 4822

**Fylkesvei 4822** går mellom Hindaråker og Velde i Karmøy kommune.

Frem til 2019 hadde veien betegnelsen fylkesvei 848 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 847 (andre betydninger)

I Norge finnes **fylkesvei 847** i de følgende fylkene:

*Fylkesvei 847 (Rogaland)
*Troms (primær fylkesvei)
René Bøe

**René Hornskov Bøe** (født 2. mai 1983) er en ishockeyspiller fra Sarpsborg. Han var forward fram til 2011, på IHK Sparta Sarpsborg («Sparta Warriors») som holder til i bydelen Brevik i Sarpsborg. Han har også spilt for IFK Arboga i Allsvenskan 2004-05.

## Referanser


## Eksterne lenker
*
Asino

**Asino** (russisk: А́сино) er en by i Tomsk oblast i Russland. Den ligger ved elva Tsjulym (ei sideelv til Ob), rundt 90&nbsp;km nordøst for Tomsk. Innbyggertall: 28&nbsp;068 (folketelling: 2002).

## Historie
Byen ble grunnlagt i 1896 som bosetningen *Ksenijevka* eller *Ksenijevskij*, oppkalt etter søsteren til den siste russiske tsar, Nikolai II, storfyrstinne Ksenija (Xenia) Aleksandrovna. I 1930 begynte byggingen av jernbanen Tomsk&ndash;Ksenijevskoje. Byen skiftet navn til Asino i 1933, etter jernbanestasjonen. Navnet Asino er avledet av Asja, et russisk diminutiv av Ksenija. Bystatus ble innvilget i 1952.

## Økonomi
Asino er et sentrum for tømmerrettede virksomheter som hogst, treforedling og storskala utskipning av tømmer. I tillegg har området kjøtt- og melkkombinater og en linfabrikk.

Jordbruket i Asinoregionen er preget av rug, hvete og lin, samt oppdrett av kveg og svin. Forekomster av torv, sand og leire finnes også i området.

Byen har elvehavn ved elva Tsjulym og en jernbanestasjon.

## Referanser


## Eksterne lenker
* Offisielt nettsted for Asino 
* Værinformasjon om Asino
Otto Rosing

**Otto Pavia Jørgen Rosing** (født 6. april 1896 i Nuuk, død 24. desember 1965 i Egedesminde) var en grønlandsk forfatter, prest og maler.

Han var sønn av Kristian Rosing og bror til Peter Rosing, og var gift med Sara Bertrud Vilhelmine Birgitte Siegstad. Sammen fikk de sønnen Jens Rosing. Han bodde i Danmark i 1933&ndash;34. 

## Bøker (utdrag)
* 1933 – *Carl Julius Spindler* (biografi)
* 1955 – *Taseralik* (roman) (ISBN 8755818579)

## Referanser


## Eksterne lenker
* Bilder av Otto Rosing
IBM DB2

**DB2** er et av IBMs databaseserversystemer innen systemserien Information Management Software. DB2 finnes i mange utgaver og versjoner som kan kjøres på alt fra håndholdte enhenter opp til stormaskiner.

DB2 finnes i to hovedversjoner; DB2 for z/OS og DB2 for LUW (Linux, Unix, Windows). En versjon av DB2 er også integrert i i5/OS.

I 2001 kjøpte IBM Informix og deler av dennes spesielle teknologi bygges nå inn i DB2.

Med versjonene 9 og 9.5 av DB2 for LUW introduserte iBM også en gratisversjon DB2 Express-C (C står for Community Edition). Dette er en fullverdig versjon av DB2 som kun er begrenset på noen få områder. Den kan maksimalt utnytte 2 GB RAM og maksimalt to CPU-kjerner vil bli benyttet. Replikering og klustering er heller ikke mulig. Ved å tegne en serviceavtale vil minne og CPU-kjerne tilgangen økes til det dobbelte og man får mulighet for replikering og klustering.

## Eksterne lenker
* 
*  IBM DB2 Express-C - En gratis versjon
*  PlanetDB2
*  Nyttige artikler DB2 Database
Fylkesvei 5198

**Fylkesveg 5198** går mellom Nattland og Sandbrekke i Bergen kommune.

Traséen i Sandbrekkevegen var tidligere del av fylkesvei 186 (Hordaland), denne har blitt omklassifisert til kommunal vei.

Frem til 2019 hadde veien betegnelsen fylkesvei 188 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
John Bradshaw

**John Bradshaw** (født 1602 i Stockport, død 31. oktober 1659 i London) var en engelsk jurist og politiker.

Han var blant de dommerne som dømte den engelske kongen Karl 1 til døden. Henrettelsen fant sted den 29. januar 1649.

Bradshaw opprettet sin egen advokatvirksomhet og ble i 1640-årene medlem av parlamentspartiet.

Bradshaw ble begravet ved Westminster Abbey.

## Referanser
Karina Skands

**Karina Skands** (født 1966) er en dansk skuespiller. 

Skands er utdannet på Statens Teaterskole, København i årene 1990–1994 og var deretter tilknyttet teatret Mungo Park, hvor hun blant annet medvirket i *Egoisten* av Lars Kaalund i 1994, *Privatliv* i 1995 og *Naboerne* i 1998. 

Hun filmdebuterte i Morten Arnfreds filmatisering av Kirsten Thorups roman *Himmel og helvede* i 1988. På TV har hun blant annet spilt med i Ole Christian Madsens *Stormfulde hjerter* og som frustrert brud i DR-dramaserien *[[Taxa (TV-serie)|Taxa]]*. Dessuten har hun opptrådt på Husets Teater, Sort/Hvid og Sceneriet. Skands har lagt stemme til en rekke tegnefilmer.

## Filmografi (utvalg)
* 2005 – *[[Fluerne på væggen]]*
* 2003 – *[[Arven (film fra 2003)|Arven]]*
* 1998 – *[[I wonder who's kissing you now]]* 
* 1998 – *[[Lysets hjerte]]* 
* 1996 – *[[Davids bog]]* 
* 1988 – *[[Himmel og helvede (film)|Himmel og helvede]]* 

## Andre arbeider (utvalg)
* 1997-1999 *[[Taxa (TV-serie)|Taxa]]* (1997–1999) avsnitt nr: 41 
* 2002-2003 *[[Nikolaj og Julie]]* avsnitt nr: 3

## Priser
* 1989 – Bodilprisen for beste kvinnelige hovedrolle for sin rolle i *Himmel og helvede*
* 1989 – Robertprisen for årets kvinnelige hovedrolle for sin rolle i *Himmel og helvede*

## Referanser


## Kilder
* Danskefilm – Karina Skands
* IMDb – Karina Skands

## Eksterne lenker
*
Trenčín

**Trenčín** (latin: *Trentsinium* eller *Laugaricio*, tysk: *Trentschin*, ungarsk: *Trencsén*) er en by i regionen Trenčín i Slovakia, ikke langt fra grensen til Tsjekkia. Byen ligger 120 kilometer fra hovedstad Bratislava. 

Trenčín er en av de eldste og mest betydningsfulle byene i Slovakia. Byen ligger ved elven i Váhdalen og er omgitt av Strážovfjellene, Považský Inovec og De hvite Karpatene.

Byen er kjent for gammel kunst og arkitektur. På en klippe over byen ligger *Trenčiansky hrad*, et borgkompleks med historie som går tilbake til romertiden. 

## Demografi

## Vennskapsbyer og -regioner
*  Beşiktaş, Tyrkia
*  Békéscsaba, Ungarn
*  Casalecchio di Reno, Italia
*  Cran-Gevrier, Frankrike
*  Kragujevac, Serbia
*  Uherské Hradiště, Tsjekkia
*  Tarnów, Polen
*  Zlín, Tsjekkia

## Bilder

Trencin castle.jpg| Trenčín borg
Trencin-Roman2.JPG|Romersk inskripsjon til minne om en militær seier.
Trenčín, hotel Tatra.jpg| Hotel Tatra (nå Elizabeth)
Trenčín - Synagóga a židovská škola.jpg| Synagogen
Trenčín - Dolná brána (Mestská veža).jpg|Nedre byport
Trenčín - pam. budova - Mierové nám. 46.jpg |Trenčín museum
Trenčín - Mestský palác - Palackého 27.jpg |Miloš Alexander Bazovský galleri
Trencin erb z roku 1720.jpg|Trenčíns byvåpen 1720
Trynchinio1930.jpg|Postkort fra 1930


## Referanser


## Eksterne lenker
*
Fylkesvei 3352

**Fylkesvei 3352** går mellom Ris og Sundby i Bamble kommune.

Frem til 2019 hadde veien betegnelsen fylkesvei 201 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Hind Dehiba

**Hind Dehiba** (født 17. mars 1979) er en marokkansk-fransk friidrettsutøver, som har spesialisert seg på 1500 meter.

I januar 2007 ble Dehiba arrestert på Charles de Gaulle International Airport sammen med treneren og mannen Fodil, etter funn av veksthormoner i bagasjen hennes. Begge ble løslat, men Dehiba ble etterforsket for smugling av dopingpreparat. I 2006 ble Dehiba dømt for bruk av  EPO, og utestengt i 2 år.

## Høydepunkt i karrieren

### Personlige rekorder
* 800 meter – 1:59.75 min (2005)
* 1500 meter – 4:00.49 min (2005)
* 3000 meter – 8:52.21 min (2005)

## Referanser


## Eksterne lenker
*
Gerlachovský štít

**Gerlachovský štít** (tysk *Gerlsdorfer Spitze*) er det høyeste fjellet i Høye Tatra, en del av Karpatene. Med en høyde på 2&nbsp;655 meter over havet er det også det høyeste punktet i Slovakia og i Karpatene.

Fjelltoppen kan om sommeren lett bestiges av erfarne fjellvandrere, men det er påkrevet med fører. Dagsturer med utgangspunkt i turisthytta *Sliezsky dom* er vanlig.

## Referanser


## Eksterne lenker
* 
* SummitPost
Dale sykehus

**Dale sykehus** var et psykiatrisk sykehus på Dale i Sandnes kommune. I 1911 ble gården Dale kjøpt og i 1913 sto *Dale asyl* ferdig. Asylet ble bygget som felles sinnssykeasyl for Rogaland fylke og Stavanger by og hadde en kapasitet på 196 pasienter. Stedet var bygget opp som en isolert liten by på østsiden av Gandsfjorden om lag 8&nbsp;km fra Sandnes sentrum. Anlegget var i stor grad et selvstendig og selvforsynt samfunn med egen kraftstasjon, forsamlingslokale og boliger for ansatte. Eiendommen er på  dekar, og opprinnelig ble det på sykehuset drevet gård hvor pasientene deltok i arbeidet.

## Historikk
Den monumentale hovedbygningen, senere kalt mannsavdelingen, ble tegnet av arkitekt Sigurd Lunde i jugendstil og bygget har en dominerende front vendt mot fjorden. *Dale sindssygehus* fikk i 1920 en egen skole for barna til de ansatte og i 1925 en egen kvinneavdeling med plass til 112 pasienter.

I 1930-årene ble sjokkbehandling tatt i bruk, og fra 1942 brukte man elektrosjokk i terapien. Den første pasient ble lobotomert i 1953; to år etter begynte man å ta i bruk beroligende medikamenter.

I 1965 skiftet Dale sykehus navn til *Rogaland psykiatriske sjukehus*. Samtidig gjorde miljøterapien sin entré, og sosionomene og ergoterapeutene inntok Dale. I 1973 hadde sykehuset sitt høyeste antall pasienter; 583 personer var da innlagt. I 1975 fikk sykehuset velferdsbygg med gymnastikksal, svømmebasseng og kafeteria.

I 1980-årene ankom psykologene, og stedet skulle ikke lenger være en oppbevaringsanstalt, men en institusjon som arbeidet for å få pasientene så friske at de kunne skrives ut fra sykehuset.

Etter reformen i psykiatrien ble stedet bygget ned. Fylkestingets vedtak om nedleggelse ble gjort i 1980, men først i 2001 ble det stengt som psykiatrisk sykehus. Frem til 2004 hadde Sentralsjukehuset i Rogaland fremdeles avdeling for rusrelatert psykiatri på Dale. Fra 1993 ble det tatt i bruk til asylmottak med over 300 beboere.

Det har i ettertid vært diskutert om den monumentale hovedbygningen skal restaureres og bevares, eller om den skal rives. På et tidspunkt var lokalpolitikerne villige til å gi bort hele området – 4500 dekar med 5000 meter strandlinje – for ei krone. Etter at Aftenbladet skrev om dette, fikk de riktignok 31,5 millioner kroner mer, og nå er det private eiere som legger planer for hva Dale-området kan bli.

Randaberg-mannen Bjørn Rygg og Stavanger-mannen Thor Steinar Sandvik er disse private eierne som sikret seg Dale-eiendommen i Sandnes gjennom sine selskaper BR Industrier og TS Byggtjenester. 

## Referanser


## Eksterne lenker
*  Dale – et samfunn i miniatyr Artikkel i Stavanger Aftenblad, oppdatert 12. april 2006
The Substitutes

**The substitutes** er et undergrunnsband fra Stavanger. De ble etablert i 1990 og har flere plateutgivelser bak seg.

## Medlemmer
* Knut Ingvar Nilsen  – vokal, gitar
* Stian Erga  – gitar, Rhodes, vokal
* Eirik Lye – bass
* Silje Salomonsen – fiolin, cello, vokal
* Tore Jacobsen (II)  – trommer

## Diskografi
* 1996 *The Substitutes*
* 2001 *We Didn't Start the Fire... Billy Joel Did*
* 2003 *Lighten the Shadows*

### Medvirker på
* 2004 *(Not Just) Another X-mas Album*

## Eksterne lenker
* 
*  Hjemmeside
*  groove.no – The Substitutes
*  Kritikk av «(Not Just) Another X-mas Album»
Sigurd Smebye

**Sigurd Jahr Smebye** (1922–1985) var en norsk meteorolog. Som statsmeteorolog opptrådte han også som værmelder i NRK, både i radioen og etterhvert i fjernsynet. I 1960 var han den første mottageren av Lytterprisen for sin korrekte og velformulerte bruk av riksmålet i værmeldingene.

Etter stengningen av Universitetet i Oslo under andre verdenskrig dro Smebye til Sverige og siden Storbritannia, hvor han var meteorolog i Luftforsvaret. Smebye var statsmeteorolog ved Den norske værtjenesten fra 1945 til 1970, da han gikk over i forskerstilling ved Meteorologisk institutt. Han var i to perioder, i til sammen tre år, knyttet til det meteorologiske forskningssenter i Chicago. Smebye var blant stifterne av Norsk meteorologforening og var foreningens formann i flere år. 

## NRK-saken
I 1962 ble Smebye fjernet fra funksjonen som værmelder i NRK av Kirke- og undervisningsdepartementet fordi han insisterte på å lese værmeldingene på riksmål istedenfor læreboknormal-bokmål, og si «sne» istedenfor «snø», «fjellene» istedenfor «fjella» og «øst» istedenfor «aust». I brevet Smebye fikk fra ledelsen het det: «Herved meddeles at Kirke- og undervisningsdepartementet i brev av 30. februar 1962 har gitt pålegg om at De skal fritas for opplesning av værmeldinger i kringkastingen. Grunnen til dette er at De ikke er villig til å bruke den offisielle målform. På deres vakter vil opplesninger heretter bli overlatt til en meteorologfullmektig eller assistent.» Brevet inneholdt også detaljerte bestemmelser om hvordan assistenter eller fullmektiger skulle lese opp værmeldingene Smebye laget. Imidlertid reagerte assistentene med å nekte å lese værmeldingene i stedet for Smebye, slik at NRK måtte lese opp meldingene selv fordi ingen på Meteorologisk institutt var villig til å gjøre det.

Saken førte til sterke reaksjoner på riksmålshold og omfattende debatt i pressen. Smebye var på det tidspunktet formann i meteorologforeningen og prisbelønnet for sin språkbruk. På folkemunne ble Smebye kjent som «Snemannen». En gallupundersøkelse viste at 71 prosent av  spurte støttet Smebye, mens 22 prosent støttet departementet. Det ble også samlet inn  underskrifter til støtte for Smebye av riksmålsbevegelsen. Smebye gikk til sak mot Kirke- og undervisningsdepartementet, og vant denne saken i Oslo byrett i 1963, da han fikk rett til å lese værmeldingene i NRK på riksmål. 1. januar 1964 var han tilbake som værmelder i NRK, «til glede for riksmålstilhengere og til vrede for statsnorsktilhengere». Som følge av at han gikk over i forskerstilling i 1970 sluttet han å opptre som værmelder.

## Utvalgte publikasjoner
* Smebye SJ (1953). Tendency Computations with a Continuous Two‐Parametric Atmospheric Model. Tellus 5(2):219–223.
* Smebye SJ (1958). Computation of Precipitation from Large-Scale Vertical Motion. Journal of Atmospheric Sciences 15(6):547-560.
* Petterssen S; Smebye SJ (1971). On the development of extratropical cyclones. Quarterly Journal of the Royal Meteorological Society 97(414):457–482.

## Referanser
Park Avenue

**Park Avenue** er en bred aveny i New York City i USA. Park Avenue starter fra 8th Street til 14th Street og fører trafikken nordover og sørover.

## Historie
**Park Avenue** ble også kalt «Fourth Avenue». På 1830-tallet gikk New York og Harlem togrute langs Park Avenue, togruten var delvis dekket med vei og gress i midten akkurat som vi ser den i dag.

## Eksterne lenker
*